**Apollon Platebar** er Norges lengstlevende uavhengige platebutikk og har eksistert i Bergen siden 1976.

Spesialiteter er klassisk rock, folk, psykedelia, indie og metal. De selger CDer, LPer og andre gamle formater.

Bar og kulturliv
----------------

I 2012 åpnet de bar i butikken for å spe på inntekten, da CD salget hadde gått kraftig ned de siste to årene. Som eneste butikk i Bergen fikk Apollon skjenkeløyve for sin status som kulturinstitusjon. Apollon arrangerer ofte minikonserter med nye og relativt ukjente band.

Baren har 46 forskjellige typer øl på tapp og har arrangementer som minifestivaler, samt diverse mat- og drikkekonsepter.

Historie
--------

Apollon ble startet av Frode Svanevik som et lite import- og postordreselskap i 1976. Den første Apollon-butikken åpnet i 1978 på Nøstet i Bergen. På denne tiden kunne det være vanskelig å få tak i noe annet enn den norske musikken som solgtes i butikkene, og de spesielt interesserte bestilte plater gjennom post-ordre fra England. Svanevik og Apollon ble kjent for å kunne skaffe utenlandsk musikk før andre norske musikkbutikker hadde oppdaget artistene.

Butikken fikk etter hvert et godt rykte på seg blant musikkmiljøet i Bergen da de ikke solgte populærmusikk, men heller ville satse på det smalere musikkmiljøet. Platebutikken ble også et populært samlingssted for studenter og musikkinteresserte.

I 1980 flyttet Apollon til hjørnet av Christies gate og Nygårdsgaten, der Garage senere kom til å ligge. Samme år startet Svaneviks gamle venn Einar «Engelen» Engelstad å jobbe i butikken. Tidlig på 90-tallet flyttet platebutikken til Nygårdsgaten, og der har de holdt seg siden.

Frode Svanevik solgte seg ut i andre halvdel av 1980-tallet for konsentrere seg om driften av Garage. Apollon drives per 2021 av Tor Tessem og Einar Engelstad.

### Nedgang i fysisk salg

Apollon platebar
Fra årtusenskiftet sank det fysiske salget av musikk med nesten 30 % årlig, da nedlasting og digital strømming ble mer og mer populært i Norge. Apollon ble også påvirket, salget gikk nedover og butikken begynte å gå med underskudd. 

I 2014 trengte Apollon tilførsel av ny kapital for å komme seg over en kritisk økonomisk kneik. For å bøte på dette arrangerte Apollon i mai 2014 *Apollon Aid*, en støttekonsert med lokale artister for å konsolidere økonomien i platebutikken.

Året etter bedret økonomien seg for platebutikken, da konserten hadde satt fokus på at man må handle lokalt for å beholde lokale bedrifter. Apollon så også at de fikk drahjelp av utenlandske medier, da flere turister og backpackere begynte å komme innom for å handle.

### Ny butikk i Tønsberg

I juni 2021 startet det opp en ny Apollon butikk i Tønsberg med samme konsept som i Bergen: Salg av musikk, kombinert med bardrift.

Utmerkelser
-----------

I august 2021 ble Apollon kåret Bergens beste bar i en konkurranse i regi av *Bergens Tidende*.

Referanser
----------

1. ↑  «Apollon Aid». *Brak*. 13. mai 2014. Arkivert fra originalen 19. mai 2014. Besøkt 26. mai 2021.
2. ↑  Salhus, Karoline Rossgård (21. august 2019). «– Det er de sære som klarer seg». *Bergensmagasinet.no*. Besøkt 26. mai 2021.
3. ↑  Williams, Ingrid K. (19. april 2019). «Five Places to Visit in Bergen, Norway». *The New York Times* **(engelsk)**. ISSN 0362-4331. Besøkt 26. mai 2021.
4. ↑  Lura, Christian (28. mai 2016). «Platesjappen som svømmer mot strømmen». *NRK*. Besøkt 26. mai 2021.
5. ↑  «Smil og Gift møter Einar Engelstad»Gratis registrering kreves. *NATT&DAG*. 4. juni 2012. Besøkt 26. mai 2021.
6. 1 2  «Apollon feirer 40 år». *bergensentrum.no*. 18. mai 2016. Besøkt 26. desember 2022.
7. ↑  Grimstad, Oscar (9. februar 2021). «Første og siste konsert på veldig lenge». *Studvest*. Besøkt 26. mai 2021.
8. ↑  Tvedt, Oda (21. mai 2022). «10-årsfeiring for Apollon Platebar». *Bergensavisen* **(norsk)**. Besøkt 20. august 2022.
9. ↑  Johnsen, Frank (9. mai 2016). «Platesjappen overlever på øl og god musikksmak»Betalt abonnement kreves. *Bergens Tidende*. Besøkt 26. mai 2021.
10. ↑  Bratt, Sofie (9. september 2019). «Tjomslig høykultur». Besøkt 26. mai 2021.
11. 1 2  Lura, Christian Skaar (28. mai 2016). «Platesjappen som svømmer mot strømmen». *NRK*. Besøkt 26. mai 2021.
12. ↑  «Apollon Aid». *bergensentrum.no*. 23. mai 2014. Besøkt 26. desember 2022.
13. ↑  Ceaser, Jennifer (9. mai 2014). «5 must-dos during a Norwegian getaway to Bergen». *New York Post* **(engelsk)**. Besøkt 26. mai 2021.
14. ↑  Ødegård, Ann Kristin (21. juli 2015). «Lysere for Apollon». *Bergensavisen*. Besøkt 26. desember 2022.
15. ↑  Kvig, Jørn Idar (31. mai 2021). «Unik åpning for Apollon Tønsberg». *Ølportalen*. Besøkt 26. desember 2022.
16. ↑  Husabø, Hanna Torsdotter; Drægebø, Reidun (26. august 2021). «Dette er Bergens Beste»Betalt abonnement kreves. *Bergens Tidende*. Besøkt 26. desember 2022.

Eksterne lenker
---------------

* (no) Offisielt nettsted Rediger på Wikidata
* (en) Apollon Platebar på Tripadvisor
* (en) Apollon Platebar på Lonely Planet
* (en) Apollon Platebar på Untappd

|  |  |
| --- | --- |
| Oppslagsverk/autoritetsdata | Brønnøysundregistrene
 |